b'\n_START_ARTICLE_\nSiapro\n_START_SECTION_\nPoslovanje\n_START_PARAGRAPH_\nV letu 2015 je podjetje Siapro ustvarilo 4,7 mio EUR prihodkov od prodaje in zaposlovalo 14 oseb. V letu 2016 je Bisnode Slovenija uvrstila Siapro d.o.o. v najvi\xc5\xa1ji razred bonitetne odli\xc4\x8dnosti AAA v Sloveniji, bonitetna ocena Gvin je A1++._NEWLINE_V letu 2015 so v podjetju Siapro skonstruirali in proizvedli stroj za peskanje jeklenih trakov za kon\xc4\x8dnega kupca podjetje SIJ/Acroni. Tehnolo\xc5\xa1ka re\xc5\xa1itev, ki so jo s tem uvedli v podjetju Acroni s svojo 200m dolgo novo linjijo, je predstavljala edinstveno tehnologijo \xc4\x8di\xc5\xa1\xc4\x8denja jeklenih trakov. Zdravju in okolju nevarno klorovodikovo kislino se je nadomestilo s postopkom peskanja. S to povsem novo tehnologijo se je bistveno zmanj\xc5\xa1alo okoljsko tveganje (pred tem je bila potrebna regeneracija kislin in nevtralizacija odpadkov), ter bistveno zmanj\xc5\xa1ali stro\xc5\xa1ki procesa pri proizvodnji toplo in hladno valjane plo\xc4\x8devine. Za uvedbo inovativne tehnologije brezkislinskega \xc4\x8di\xc5\xa1\xc4\x8denja toplo in hladno valjanih plo\xc4\x8devin s pomo\xc4\x8djo peskanja je podjetje SIJ/Acroni v letu 2016 prejelo Zlato nacionalno priznanje za inovacije, ki ga podeljuje Gospodarska zbornica Slovenije za najbolj\xc5\xa1e inovacije v Sloveniji.  Edinstvenost nove linije je posebna konstrukcija peskalnega stroja, postavitev turbin, izbor abraziva ter tehnologija krta\xc4\x8denja plo\xc4\x8devine.\n_START_SECTION_\nPatenti\n_START_PARAGRAPH_\nS patentom Mehanizem za uravnavanje dotoka vode pri vodni turbini Siapro re\xc5\xa1uje problem optimalnega izkori\xc5\xa1\xc4\x8danja pretoka vode pri malih vodnih turbinah sistema Banki. Patent oziroma re\xc5\xa1itev je izvedena na na\xc4\x8din, da voda priteka vedno optimalno kro\xc5\xbeno na lopatice rotorja, ne glede na razpolo\xc5\xbeljivost nivoja vode v strugi.'